**Занятак № 14 Тэма:** “ Дзеяслоў як часціна мовы”

***Мэты:*** *Пазнаёміць з новай часцінай мовы- дзеясловам*

**Задачы:**

1) Фарміраваць веды аб дзеялове, як часціне мовы.

2)  Фарміраваць веды аб неазначальнай форме дзеяслова.

3) Развіваць уменне знаходзіць дзеясловы ў тэксце, дапасоўваць іх да назоўнікаў.

4) Актывізаваць беларускамоўны слоўнікавы запас вучняў.

5) Выхоўваць культуру маўлення шляхам карыстання роднай мовай для адказаў.

6) Актывізаваць уменне ўжываць дзеясловы.

7) Выхоўваць культуру маўлення.

**Змест занятка:**

**1.Актуалізацыя ведаў.**

чырвоны ідзі

жоўты стой

зялёны пачакай

Прапаную дзецям суаднесці колеры са словамі і здагадацца, аб чым пойдзе гаворка на ўроку. (Аб правілах дарожнага руху.)

**Дэвіз урока**: *Вучыць правілы дарожнага руху – берагчы жыццё*.

**Развіццё маўлення.**

2. Вуснае заданне: змяніць дзеясловы *ідзі, стой, пачакай* так, каб яны адказвалі на пытанні

што рабіць? што зрабіць?

**3.Слоўнікавая работа.**

**Гутарка па правілах дарожнага руху:**

* Берагчы чыё жыцё? ( І сваё, і іншых удзельнікаў дарожнага руху.)
* Назавіце ўсіх удзельнікаў дарожнага руху. Для гэтага закончыце сказы.
* Аўтамабілем кіруе … (вадзіцель, шафёр).
* Дарогу пераходзяць … (пешаходы).
* У аўтобусе едуць … (пасажыры).
* Кім з’яўляецеся вы? Ці можаце вы з’яўляцца вадзіцелямі? Якія правілы дарожнага руху трэба ведаць вам? (Правілы пешаходаў, пасажыраў, вадзіцеля веласпіпеда.)

**Гаваркія словы.**

*святлафор*

*пешаход*

*пасажыр*

*вадзіцель*

*шафёр*

*вуліца*

*скрыжаванне*

*дарога*

*хуткасць*

\* Якіх слоў няма ў рускай мове?

\* Знайдзіце словы з двума коранямі.

4. Сёння на занятку ў нас новая часціна мовы, якая называецца ДЗЕЯСЛОЎ.

 **Дзеяслоў- што гэта?**

Чаму дзеяслоў так назвалі? (дзеянне слова)

**Дзеці разам з настаўнікам малююць сонейка (кластар), на промнях якога запісваюць веды аб дзеяслове.**

**Дзеяслоў–** часціна мовы, абазначае дзеянне.

Пытанні: што робіць? што рабіў? Што зрабіў? Што будзе рабіць? Што зробіць? напрыклад: мыць, пісаць, ісці, думаць, замярзаць, хвалявацца, чытаць, вучыцца.

Неазначальная форма дзеяслова-

што рабіць? – ць, - ці, чы

што зрабіць?

Дзеясловы абазначаюць фізічныя дзеянні (касіць, жаць) рух і перамяшчэнне ў прасторы (ехаць, плысці), псіхічны або фізічны стан чалавека (сумаваць, спаць), яго маўленчую і разумоўную дзейнасць (гаварыць, разважаць). Дзяслову ўласцівы марфалагічныя катэгорыі трывання (закончаннае і назакончанае), ладу (абвесны, умоўны, загадны), стану, часу (цяперашні, прошлы, будучы), асобы (1-я, 2-я, 3-я, ліку (адзіночны і множны), а ў прошлым часе і ва ўмоўным ладзе – роду (мужчынскага, жаночага і ніякага).

Дзеяслоў мае два класы формаў: спрагальныя і неспрагальныя. Спрагальныя (асабовыя) змяняюцца па асобах, часах, ладах, ліках, родах (у прошлым часе). Неспрагальныя – гэта неазначальная форма (інфінітыў), дзеепрыметнік, дзеепрыслоўе.

Асноўная сінтаксічная функцыя дзеяслова ў сказе – функцыя выказніка:

Весялей зірнулі на свет вызваленныя ад холаду дрэвы.

Ганаруся я тым, што навек заўладалі вы сэрцам маім.

Трыванне і час дзеяслова.

Дзеялоў мае два трыванні – закончаннае і незакончаннае.

Дзеясловы незакончаннага трывання абазначаюць незакончанае, працяглае або шматразовае дзеянне і адказваюць на пытанні што рабіць?: насіць, жыць, перапісвацца, марыць, сябраваць, берагчы, майстраваць, працаваць, шукаць, вазіць, маляваць, дапамагаць, мыць, чысціць, ляцець, крычаць, вучыць, знаёміцца, спаць.

Такія дзеяловы маюць формы ўсіх трох часоў – цяперашняга (нашу, жыву, перапісваюся),

прошлага (насіў, жыў, перапісваўся),

будучага складання (буду насіць, буду жыць, буду перапісваццва).

Дзеясловы закончаннага трывання абазначаюць закончанае дзеянне або дзеянне, якое абавязкова закончыцца, і адказваюць на паытанні што зрабіць?: прынесці, аджыць, перапісаць, прыйсці, перазваніць, адказаць, разведаць, заехаць, назбіраць, замаляваць, завучыць, перакласці, накрычаць, адчыніць. Такія дзеясловы могуць паказваць і на пачатак дзеяння: выехаць, заспяваць, выступіць. Дзеясловы закончаннага трывання маюць формы двух часоў – будучага простага (прынясу, аджыву, перапішу, выеду, заспяваю, выступлю) і прошлага (прынес, аджыў, перапісаў, выехаў, заспяваў, выступіў).

Дзясловы незакончаннага і закончаннага трывання, якія маюць аднолькавае лексічнае значэнне, утвараюць трывальныя пары: рабіць – зрабіць, пісаць – напісаць, гукаць – гукнуць, купляць – купіць, ляжаць – легчы. Такія пары адрозніваюцца прыстаўкамі і суфіксамі. Значэнне закончаннасці або незакончаннасці дзеяння некаторым дзеясловам надаецца націскам: высыпа?ць – вы?сыпаць, выраза?ць – вы?разаць, накіда?ць – накі?даць, адмяра?ць - адме?раць.

Некаторыя трывальныя пары адрозніваюцца асновамі: браць – узяць, класціся – легчы, абкладаць – аблажыць.

Утвараючы розныя формы часу, каб пазбегнуць памылак, карыстаюцца прыёмам пастаноўкі пытанняў: што раблю? – што зраблю? што зрабіў?– што зрабіў? Так, ад дзеяслова даставаць форма прошлага часу будзе даставаў (што рабіў?), а не дастаў (што зрабіў?), утворанная ад дзеяслова дастаць (што зрабіць?), ад дзеяслова адсылаць форма цяперашняга часу – адсылаю (што раблю?), а не адашлю (што зраблю?), утворанная ад дзеяслова адаслаць (што зрабіць?), каб назваць дзеянне, якое яшчэ адбудзецца.

Неабходна таксама адрозніваць дзеясловы, якія абазначаюць рух у адным кірунку (бегчы, везці, лезці, гнаць) і бесперапынны рух, накіраванны ў розныя бакі (бегаць, вазіць, лазіць, ганяць). Формы часу ад іх утвараюцца наступным чынам : бегчы – бягу, бег, буду бегчы, але: бегаць – бегаю, бегаў, будзе бегаць; везці, вязу, вез, буду везці, але: важу, вазіў, буду вазіць; лезці – лезу, лез, буду лезці, але: лажу, лазіў, буду лазіць; ганю – гнаў, буду гнаць, але: ганяю, ганяў, буду ганяць.

Час дзеяслова выражае адносіны дзеяння да моманту гутаркі. Дзясловы маюць тры часы: цяперашні, прошлы і будучы.

Дзясловы цяперашняга часу абазначаюць дзеянне, якое супадае з момантам гутаркі:

Любуюся, як спрактыкаванна бацька коле дровы, а таксама не абмежаванна часам пастаяннае дзеянне: Заходняя Дзвіна ўпадае ў Балтыйскае мора.

Цяперашні час маюць толькі дзясловы незакончаннага трывання. Яны змяняюцца па асобах і ліках: працую – працуем; працуем – працуеце – працуюць.

Дзеясловы прошлага часу паказваюць дзеянне, якое адбывалася ці адбылося да моманту гатаркі:

 Дзесьці ў лесе кукавала зязюля. Потым сціхла. А праз хвіліну-другую заспявала зноў. І ўжо зусім блізка.

Дзеясловы ў прошлым часе змяняюцца па ліках, а ў адзіночным ліку і па родах: насіў, насіла, насілі.

Дзеясловы будучага часу паказваюць, што дзеянне адбудзецца ці будзе адбывацца пасля моманту гутаркі:

Запомню прарочыя словы Купалы і ўнукам сваім перадам.

Будучы час мае дзве формы: простую і складаную.

 Просты будучы час утвараецца ад дзеясловаў закончаннага трывання: пабудаваць – пабудую, накасіць – накашу, а складаны будучы час – ад дзеясловаў незакончаннага трывання і асабовай формы дзеяслова быць: капаць – буду капаць, будзеш капаць, будзе капаць; будзем капаць, будзеце капаць, будуць капаць.

Вінавальнага склону без прыназоўніка; напісаць ліст, паклікаць яе, прынесці вядро.

**5. Займеннікі дапамагаюць нам вызначыць асобу і лік дзеяслова.**

**№1. Гульня “ Даследчыкі”. Знайдзіце дзеясловы, выпішыце іх разам з пытаннямі.**

Мая зямля завецца Беларуссю.

Яна, як спадчына, мне ад дзядоў,

Дзе б ні была, а сэрцам я гарнуся,

Да ніў яе, да волатаў- дубоў.

**№2.**  Закончы азначэнне (выберы правільны адказ):

1. [Дзеяслоў](http://dobri-nastavnik.ru/saredna-shkola/belaruskaya-mova/pamyatka-vuchnyam-praverachnaya-rabota-7-klas-dzeyaslo%D1%9E.html%22%20%5Ct%20%22_blank) – гэта часціна мовы, якая абазначае…

а) Прадмет

б) Дзеянне прадмета

2. Пазнач правільны адказ:

Дзеясловы змяняюцца…

а) Па склонах і часах

б) Па часах, асобах, ліках, родах

3. Дзеяслоў адказвае на пытанні…

а) Хто? Што?

б) Што робіць? Што зробіць?

в) Як? Дзе?

4. Пазнач дзеясловы:

а) Гульня

б) Сачыць

в) Надзімаць

г) Лунаваць

д) Жаданне

Фізкультхвілінка

Гульня «Мірная праца людзей: хто як працуе»

Каваль (кулачком адной рукі стукаюць па далоні другой);

цырульнік (уяўнымі нажніцамі стрыгуць);

піяністка (іграюць на піяніна);

скрыпач (іграюць на скрыпцы);

маляр (фарбуюць пэндзлем);

пекар (месяць цеста);

даярка (дояць карову).

**№ 3. Утвары ад назоўніка дзеяслоў**

Лётчык-…, плывец-…, вучань-…, гульня-…, казка-…, бег-…, крок-…, святло-…, сустрэча-…,стук- (пастукваць), радасць-…, уваход-….

 **№ 4. Прачытай. Выпішы дзеясловы,пастаў пытанне, вызначы час, лік, асобу, запішы неазначальную форму.**

*У прыгожым краі, пасярод лясоў і азер, стаіць ветлівая, нібы казачная, весачка. На яе ўскраіне жыве добрая сям’я Івонкі:тата — спадар Алесь, матуля — спадарыня Марыся, маленькая Івонка,каток Савоська і сабачка Антоська. Жывуць дружна, працуюць шпарка, адзін аднаму дапамаюць, да суседзяў у госці ходзяць і самі гасцінна ўсіх сустракаюць.*

**№ 5. Віктарына. Калі згодны, выпішыце са сказа толькі дзеяслоў. Калі не згодны, выпішыце дзеяслоў з часціцай не. (Сказы чытаю, даю карткі дзецям, патрабуючым дапамогі.)**

* Гуляй на тратуары побач з праезжай часткай. не гуляй
* Калі апаздываеш у школу, хутка бяжы праз дарогу. не бяжы
* Заўсёды хадзі па правым боку тратуара. хадзі
* Катайся на веласіпедзе па праезжай частцы дарогі. не катайся
* Дарогу пераходзь толькі па пешаходнаму пераходу. пераходзь
* Вучыць правілы дарожнага руху – не берагчы жыццё. не вучыць